Vita:Star Trek

message: A "Az eredeti sorozat The Squire of Gothos c. epizódjában Trelane Kirk kapitányéknak a régi nagy csatákról beszél, a háttérben magyar zászló van a sorban. (17. perc)" szakaszban leírtak nem biztos, hogy helyesek, mert a zászló lehet olasz is.
OMSK
"Az utóbbi években megcsappant a Star Trek iránti érdeklődés (a televíziós sugárzás hiánya miatt), de egy állandó rajongói réteg mindig képviseli a Star Trek-et Magyarországon. Jelenleg az AXN és az AXN sci-fi csatornák sugározzák..."
Valaki, aki kellően tájékozott, évszámmal helyettesíthetné a szövegben a "jelenleg" szót, és úgyszintén pontosítást igényelne talán az "utóbbi években". Attila a Hu-n vita 2011. október 9., 23:38 (CEST)
thread_title: Szükséges javítások a szócikkben

message: A Klingon, mint ertelmes faj .. mwuhahaha
replies: text: Ez nagyon rasszista volt, vagy legalábbis szubjektív. A vulcaniak szerint például az ember se túlzottan értelmes faj. Én mondjuk a ferengieket kedvelem a legkevésbé, mégse mondom rájuk, hogy nem értelmesek. Vigyázz, mert kirúgnak a Flottától gyűlöletbeszédért. :) Alensha 寫 词 2005. december 29., 17:53 (CET)
Apropo ferengiek. Nekem ok a kedvenceim. Elelmes egy nepseg, es felettebb szorakoztato. A mokas "kis" fulukrol nem is beszelve. Vulcaniak .. no comment :)

text: Ez nem logikus. Sőt, teljességgel logikátlan. Mintha engednéd, hogy az érzelmeid befolyásolják a véleményed. Ez olyan... emberi. :) Alensha 寫 词 2005. december 29., 22:29 (CET)
Az ember, mint ertelmes faj .. mwuhahaha Gubborf hadnagy

text: ja, szerintem se lehet értelmes egy olyan faj, aminek bizonyos százalékát matematikatanárok alkotják... :)  Alensha 寫 词 2005. december 30., 00:45 (CET)
Szerintem a klingonok nagyok érdekesek a harci szellemük miatt a vulcaniak meg a logikájuk miatt.
thread_title: klingon

message: Ha meglesz a megfelelő szócikk, magyar vonatkozású érdekességként bele kéne tenni ezeket:
*USS Budapest Csillaghajó (Norvégia osztályú :)
*Sisko Csirkepaprikást eszik
( A fönti kettő összefoglalva)
--Dami 2006. szeptember 24., 23:08 (CEST)
valahol hallottam, hogy a bajoránokat állítólag a magyarokról mintázták, több párhuzam van a történetükben a miénkkel. de évekkel ezelőtt hallottam, nem tudom már, hol és nem is emlékszem pontosan. – Alensha  üzi 2006. szeptember 24., 23:16 (CEST)
megvan. a Trektorbeam oldal fórumában egy 1998-as hozzászólás. te jó ég, hogy már ilyen régóta netezem... egyik első oldal volt, amit rendszeresen látogattam... most elfogott a könnyes nosztalgia :) – Alensha  üzi 2006. szeptember 24., 23:19 (CEST)
replies: text: Hát... Ők is előre írják a vezetéknevüket, meg őket is megszállta egy piros díszleteket használó hatalom :) bmagyarkuti
*Chakotay azt hiszi, hogy Hetes Lisztet hallgat. – Warbeck 2007. augusztus 20., 15:59 (CEST)
thread_title:  Érdekesség szekcióba, ha meglesznek a szócikkek 

message: Pavel Csekov/Chekov neve következetlenül szerepelt a lapon, ezért ahol észrevettem, javítottam az utóbbira, mivel úgy látom az a szokás alakult ki, hogy a neveket nem fordítjuk, ami helyes is, maradjon meg abban a formában, ahogy a tv képernyőjén látjuk.
A fajok listájából érdemes lenne önálló lapot készíteni, elvégre több száz fajt föl lehet sorolni. Addig is a kategorizálást átírtam és kissé "igazságosabbá" tettem, elvégre szegény Lyriaiak és Pakledek lehet, hogy fejletlenebbek, de azért mégis űrhajókat építenek, úgyhogy bőven beleférnek az intelligens fajok közé.
mathiasrex 2007. október 2., 12:26 (CEST)
Az impulzushajtómű a fénysebesség közel felére képes. Némely epizódokban ezt 1/4-re,  2/3-ra illetve 80%-ra lőtték be, ha a történet (távolságok) ezt kívánták.
thread_title:  Változtatások 

message: Lehetne írni erről egy kisebb részt itt, ahogyan pl. a South Park szócikknél megtették. Megírnám szivesen, csak infók kellenek hozzá. A Magyar Star Trek Klub ha jól tudom 1993-ban alakult még anno Trekkies' Society néven és aztán szépen fejlődött... Régen én is voltam con-on, de az már nagyon nagyon rég volt...
A sorozatok, filmek bemutatásáról könnyebb dolog írni: a '80-as években megjelentek videón a TOS-filmek, majd a VI. filmtől kezdve már moziban is adták őket. Aztán 1997 a nagy áttörés éve: november 2-án bemutatják a "Star Trek Saga" dokumentumfilmet a TV3-on, melyet a teljes TOS és a TNG első két évadja követ (remek szinkronnal). Majd Viasat 3 teljes VOY-DS9-TNG, ENT első szezonja, mozifilmek időnként, mostanság AXN Sci-fi meg újra Viasat...
Neonknights 2008. május 4., 21:20 (CEST)
thread_title:  Star Trek Magyarországon 

message: Kivettem a következő szakaszt a cikkből, számos sebből vérzik. Főleg a "tényszerű" kifejezéssel van gond: a szakasz nemcsak olyan értelemben nem tényszerű, hogy objektív lenne, sok helyen magánvéleményt tükröz, de olyan értelemben sem, hogy igaz volna, amit mond: az ilyen "hibák" léte cáfolható a film alapján (ezt néhányan kommentben illusztrálták is). Nincs forrás, még ha ismert szerzőktől származó kritikák lennének, akkor talán maradhatna ...  egyetlen lexikonszempontból érdekes részlete van, a Gomez zászlós szindróma, a többi nagyrészt nem wikipédiaszerű, ami mégis, az meg minden sci-firől elmondható.  ♥♥♥  Gubb the Skaarj Slayer ✍  2010. június 5., 00:20 (CEST)
thread_title:  Kivett szakasz: Tényszerű hibák ... 

message: (Gubb kommentjeivel ellátva)(Alensháéval is, mert pont annyira ráér, mint a Gubb)
* A legnagyobb hiba a Star Trek történeteiben, hogy dominánsan emberközpontú, aktuális földi állapotokat, gondolkodást helyez, képzel a más világokkal, fajokkal teli, épp ezért változatos, galaktikus miliőbe, ahol emiatt nagyon sokszor földi vonatkozású dolgok, megnyilvánulások köszönnek vissza, legyenek bárhol bármilyen szereplők! Ilyen helyzetben azonban nyilvánvalóan más szabályoknak, szempontoknak, vagy épp a világoknak, fajoknak, és azok különbözőségeinek, szokásainak is hangsúlyosabban kéne érvényesülnie! Azonban mintha pont ezek kidolgozására fordítottak volna kevés időt, energiát, ill. csak bizonyos fajoknál tették ezt meg, így az ember mellett mindig csak ők vannak előtérben. Gyakori továbbá, hogy az emberek nélkül más fajok kevésbé eredményesek, vagy az emberi, földi gondolkodás a döntő egy probléma megoldása során, mintha más fajok önállóan nem lehetnének hatékonyak, vagy ha azok ezt minimálisan éreztetik csupán. 
*** Nos, ez vagy hiba, vagy sem. Ha Lem álláspontjára helyezkedünk, akkor az, de azért egy habkönnyű, eredetileg scifiwesternnek indulni akaró, órás epizódokból álló sorozattól ne várjunk se filozófiai mélységeket (pedig néha ilyen is van a star trekben), se pedig ötezer oldalas exobiológiai értekezést. Azonkívül, ha már Lem szóba került, akkor hadd idézek tőle (pontatlanul): "lószart kellenek nekünk másfajta világok, mi tükröket akarunk, öregem." Az emberiség már csak ilyen. G.
*** A pontos idézet: "Nem keresünk mi mást, csak embereket. Nyavaját kellenek nekünk másfajta világok. Tükröket akarunk! Mihez kezdenénk másfajta világokkal? Elég nekünk a magunké, az is a torkunkon akadt. Saját eszményített képünket keressük: az egyik bolygón legyen a miénknél fejlettebb civilizáció, a másikon a mi primitív múltunk hasonmása." - Stanislaw Lem: Solaris - Fordította Murányi Beatrix - Attila a Hu-n vita 2011. október 9., 23:25 (CEST)
* A Föderáció 2161-ben jött létre, holott vannak békés fajok akik fejlettebbek az embernél, pl. a vulcaniak, ők tehát már régen létrehozhatták volna a Föderációt, vagy egy annak megfelelő szervezetet az emberek nélkül is. A történetben azonban az emberek űrbéli "színre lépése" előtt ezek az embernél régebben űrutazó fajok láthatóan mégis képtelenek voltak szervezetileg összeállni. Ezek után nem is meglepő, hogy a szervezetek székhelyei is a Földön találhatóak. (Föderáció: Párizs, Csillagflotta: San Francisco)
*** Ez általánosan jogos észrevétel. De mondok én egy vicceset: A túlságosan fejlett fajok nyilván annyira fejlettek, hogy nincs szükségük társulásra, míg a fejletlenek, fejletlenségük okán, nem elég erősek fajtársulást létrehozni :-). Az Univerzum szerencsétlenségére, marad az emberi faj mint egyesítő tényező (lol :-) G.
* Az idegen fajok szinte mindegyike nagyon emberszerű, sőt némely esetben nincs is különbség az ember és egy másik faj külső megjelenése között. Rendkívül kicsi az esélye annak, hogy egy galaxison belül ennyi faj egymáshoz ennyire hasonló felépítésű legyen (de a történetben állítólag van erre is magyarázat). A valóságban, főleg régebbi sorozat, film esetében nyilván anyagi és technikai akadálya volt az embertől jelentősen elütő lények megjelenítésének, de később a számítógépes trükkök elterjedésével itt is sikerült néhány minden ízében idegen lényt hitelesen megalkotni, pl. a 8472-es fajt a VOY-ben.
** szerintem jelenleg nagyon nincs tapasztalatunk arról, mekkora eséllyel hasonlítanak egymásra egy galaxis különféle lényei + lásd még: biológiai konvergencia + valahol meg is magyarázzák a Star Trekben, hogy honnan ered a sok hasonló faj, már nem emlékszem. Alensha
*** Két helyütt is megmagyarázzák, a TOS-ban a The Paradise Syndrome c. részben, illetve a TNG The Chase c. epizódjában. user: neonknights
****Így van. TNG S6E20. Egyetlen egy faj szórta szét a DNS-ét a galaxis különböző pontjaira és az összes inteligens élet a kvardánsban tőlük eredeztethető. --Hirvenkürpa  Mögbeszélés 2012. augusztus 2., 19:48 (CEST)
*** Mai tudásunk szerint a Galaxis, sőt az Univerzum anyagi összetételében és fizikai viszonyaiban, meglehetősen homogén: ráadásul minél nagyobb léptékben nézzük, annál inkább homogénnek tűnik. Az alapanyagok mindenhol ugyanazok: hidrogén, hélium, majd a könnyebb nehézelemek (szén, oxigén stb.), aztán a fémek és egyéb ritkaságok - ráadásul, a kémiai evolúció miatt, szinte mindenhol ugyanolyan arányban. A fizikai viszonyok is mindenhol monoton ismétlődnek: üres térben csillagok, körülöttük néhány bolygó, a naphoz közel forró, a naptól távol jeges, középen meg közepes :-). Gánti Tibor élet keletkezéséről írt gönyveit érdemes elolvasni: szerinte még az elemekből kialakuló "mezo-molekulák", azaz a földi élet elsődleges molekuláris építőkövei közül (a szénhidrátok, a szerves bázisok, a klorofill alkotórészei stb.) is nagyjából ugyanazok mutathatók ki az Univerzum egészen távoli részeiben, mint a Földön (ami egyébként a kémiai evolúció elméletével összhangban van, az ellenkezője lenne a meglepő). Ebből következően - ismétlem, mai tudásunk szerint - ha valahol élet fog kialakulni, az nagy valószínűséggel a földihez hasonló lesz, egy előbb-utóbb humanoiddá alakuló csúcsfajjal (azt hiszem, az utóbbira még különféle számítógépszimulációs kísérletek is léteznek, hogy ha a dinók nem haltak volna ki, és mi az utódaik lennénk, akkor majdnem úgy néznénk ki, mint a homo sapiens, csak épp zöld bőrrel és nagy szemekkel - de már rég foglalkoztam ezzel, inkább nézz utánna magad). G 
*** Azért ne felejtsük el, hogy a lények emberszerűsége mögött nyilván a spórolás és a kor trükktechnikai korlátai álltak. – Vander vita 2012. június 2., 06:53 (CEST)
* Az emberek és a különböző egyéb fajok minden probléma nélkül képesek közösen utódot nemzeni. Példa rá Spock, akinek apja, Sarek vulcani, anyja ember. Feltéve, hogy a különböző fajok szaporodási folyamata akárcsak köszönőviszonyban van egymással, erre csak akkor lenne lehetőség, ha a különböző fajoknak közös genetikai eredete lenne. De mivel a fajok az emberhez hasonlóan a saját bolygójukon, egymástól függetlenül fejlődtek ki, nyilván teljesen különböző DNS-sel, kizárt egy ilyen félvér létrejötte. Ettől függetlenül gyakran szerepelnek ilyen félvér vagy negyedvér szereplők Spockon kívül is a történetekben, pl. az ember-betazoid tanácsadó Deanna Troi a TNG, vagy az ember-klingon főgépész B'Elanna Torres hadnagy a VOY sorozatokban, a különbözőségek elfogadásának nyilvánvaló hangsúlyozása érdekében. (Megjegyzés: A Star Trek - The Next Generation sorozat 146. The Chase című epizódja magyarázattal szolgál arra hogy miért a humanoidok különböző fajai lakják az Alfa Kvadránst, és hogy miért áll a DNS-ük közel egymáshoz.)
*** Ez sem teljesen jogtalan felvetés. De:
**** Létezhet - még ha csekély is a valószínűsége - molekuláris konvergencia nem rokon fajok között is. teszem azt a petesejt felszíni struktúrája véletlenül épp olyan, hogy befogadja az idegen faj hímivarsejtjeit.
**** Az egyik ST film, ill. a TNG "The chase" ep. (246.) szerint a romulánokat/vulkániakat, az embereket, a klingonokat és kardassziaiakat (és a felsorolás közel sem teljes) egyazon ősi faj teremtette meg, hasonló genetikával. Ezek tehát ezért képesek szaporodni. A betazoidokról nem esett szó abban a filmben :-).
* Egy faj tagja, ha egy idegen faj hajójára kerül, azonnal tudja mi micsoda és hogyan kell az idegen faj műszereit kezelni, sőt némely eszköz és szerszám kompatibilis az idegen űrhajó eszközeivel. Ez nem mindig van így, pl. a negyedik mozifilmben Scottynak elég sok problémája van a klingon hajó általuk működtethetővé tételével.
**** Ez közel sincs így. Általában a fejlettebb fajok nehézség nélkül kezelik a fejletlenek eszközeit, de fordítva ez közel sem igaz. Szerintem erre éppen hogy figyeltek, ellentétben a meglehetősen nevetséges Függetlenség Napjával. G. 
***** A negyedik mozifilm azért eléggé az elején van a teljes Star Trek-történelemnek (időben csak két sorozat és három mozifilm előzi meg), lehet, hogy pont Scotty szerencsétlenkedése miatt került be a tananyagba az Akadémián... Alensha 2015. január 9., 18:42 (CET)
**** az alábbiak jogosak G:
* A Föderációs űrhajókon, létesítményekben minden felirat földi, angol nyelvű, a hajók neve, és regisztrációs száma is. Idegen feliratok csak a különböző fajok saját hajóin, bolygóin, létesítményein találhatók. Habár a Föderáció és a Csillagflotta is földi központú szervezetek legalább a Föderációt alapító fajok nyelveinek is szerepelniük kellene a Föderáció helyein, hajóin.
*** Ez nagyon-nagyon jogos, de úgy látszik, a nem-emberi alapító fajoknak nincs kifogása ellene. A vulkániak nyilván annyira lenézik az emberi kultúrát (vagy kezdetben így volt), hogy egész egyszerűen meg sem lepte őket a föderáció emberközpontúsága. Szinte minden vulkáni szereplőnél - akár T'Pol, akár Tuvoc, akár Spock - tapasztalható, hogy nemcsak idegenkedik bizonyos értelemben az emberektől és a csillaghajóiktól, kissé arisztokratikusnak tűnő allűröket felvéve, hanem bizonyos buddhista letargia is észlelhető náluk (nyilván az érzelmek elfojtása miatt :-), tehát o9lyan piti kis problémákkal, mint a hajófeliratok, nyilván nem foglalkoznak. A tellariták örültek, hogy egyáltalán bevették őket a Föderációba (ha jól értelmezem az Enterprise prequelsorozatot, akkor őket meg az emberek nézik le, bár nem annyira, mint a vulkániak az embereket), tehát ők biztos nem fognak a feliratok miatt pampogni. Az andóriaiak meg rokonszenveznek az emberekkel - a vulkániak rovására, hiszen a föderáció előtt utálták egymást - mert mindkét faj hasonló abban, hogy az érzelmeikre hallgatnak, lehet, hogy ők inkább benne vannak az emberi dominanciában, semmint hogy vulkáni feliratokat kelljen olvasniuk. A többi faj meg annyira csekély számban szerepel, hogy ők egyszerűen nem mérvadóak. :-).    
**** Szerintem egyszerűbb volt megegyezni egy közös nyelvben, mint mindent feltüntetni az összes nyelven mindenhol, mert különben úgy nézne ki a hajó, mint egy EU-s országban gyártott pizzásdoboz, amin minden huszonnégy nyelven van felsorolva, és emiatt csak hangyapöcs méretben fér el. Én amúgy úgy gondolom, hogy egy ilyen jövőbeli galaktikus szervezetnek a közös nyelve valami eszperantóhoz hasonló mesterséges nyelv lenne, amit direkt úgy alakítottak ki, hogy minél könnyebb és logikusabb legyen, a gyorsabb megtanulás érdekében. Azt is elképzelhetőnek tartom, hogy a (filmbeli) valóságban ezek vmi más közös nyelven vannak, amit a (könnyebb érthetőség miatt) megjelenített angol helyébe kell képzelni, hasonlóan ahhoz, amikor klingonok egymás közt beszélnek, és a néző kedvéért le van szinkronizálva, de úgy kell képzelni, hogy klingonul beszélnek. A Föderáció hivatalos nyelve egyébként egy föderációs standardnek hívott nyelv, de hogy ez azonos lenne az angollal, azt nem tudni (a feliratok és a Föld dominanciája a Föderációban azt sugallja, hogy igen, de ez explicit sosem hangzik el, és különben is akkor miért van más neve?) Alensha 2015. január 9., 18:32 (CET)
* Több esetben is, amikor tudjuk, hogy egy csillaghajó a szubtérben halad (ekkor a csillagok fénycsíkként jelennek meg), némely helyszínen a csillaghajón, ahol ablak is van, a csillagok mozdulatlanok. Vagy ha tudjuk, hogy a hajó épp egy csillagászati jelenséget figyel meg, ami erős fénnyel jár(hat), akkor ez a fényjelenség több esetben a hajó más helyiségeiben, ahol ablak is van, nem jelenik meg, hanem csak a fix háttér-csillagok látszanak. Ez a hiba legjobban a Voyager sorozat számos epizódjában érhető tetten (elsősorban ott is az étkezdében). Mozifilmeknél más a helyzet: a Star Trek: Nemzedékekben például az Amargosa csillag fénye az Enterprise-D étkezdéjét, és a kapitány kabinját is bevilágítja.
**** Ezek egyszerű filmes bakik, nincs olyan film, amelyben ne lennének hasonlóak. G. Ez igaz, de azért hangsúlyos a kettősség, hogy a mozifilmekben minden látványosabb, lásd csillagfény és egyebek, mert ott "több volt a konyhán", mint a sorozatok esetében. – Vander vita 2012. június 4., 03:55 (CEST)
*****Tulajdonképpen nem lehetünk 100% biztos benne, hogy azok tényleg ablakok, nem csak hologram-dekorációk... Nem hinném, hogy mindenkinek a külvilággal érintkező falnál lenne a kabinja, ezenkívül akármilyen erős anyagból gyártanak is ablakot, valszeg gyengébb, mint maga a hajótest, így fölöslegesen sérülékennyé tenné az oldalfalat, miközben gyakorlati haszna nincs. Alensha 2015. január 9., 18:42 (CET)
* Mindegyik sorozatban előfordul a fézerek használata. Ha többen fognak egyszerre fézert használni egy jelenetben, akkor általában a rangidős tiszt parancsot ad a fézer kábító vagy halálos fokozatának a beállítására, mielőtt a veszélyes területet vagy személyek(et) megközelítenék. Azt azonban honnan tudhatják, hogy egy másik faj egyedének mely fézerfokozat számít halálos vagy kábító hatásúnak, főleg, ha először találkoznak a fajjal vagy előre nem tudhatják, hogy egy adot helyen mely faj tagja(i) támad(hat)nak rájuk? Sőt, egy adott faj egyedei között is lehet eltérés, hiszen a célpont lehet beteg vagy valamilyen okból gyengébb a szervezetének ellenálló képessége, mint a fajtársainak általában.
** Honnan tudhatják? Megmérik trikorderrel :-).
*** Mondjuk ha rám támadnának és önvédelemre lenne szükség, én konkrétan leszarnám, hogy a támadó megdöglik-e, de egyébként lehet, hogy a fézerbe be van építve valami, ami a távolból gyorsan letapogatja a támadót, felméri a fizikai jellemzőit és erőnlétét, és ahhoz igazítja a fézersugár erejét. De ha nem így van, akkor is tökre megtetszett ez az ötlet, lehet, h felhasználom, ha megint elkezdek scifit írni :D Alensha
*** A Csillagflotta meghatározta (az ismert fajok biológiai adatai alapján) hogy a fézerek mely fokozatai felelnek meg kábító illetve halálos, illetve maximumnak. A készítők erre ügyeltek is, mivel megesett (TNG,DS9) hogy egy egy ellenállóbb faj egyedeinek nem volt elég a kábító fokozat. Ilyenkor feljebb kellett állítani. A halálos dózisból is van többféle. Alapesetben a legkisebbet kell használni, ami elegendő energiát ad ahhoz hogy szinte minden szerves létformában kárt tegyen. A maximum pedig (a fézer kézikönyve szerint) kilöki az anyagot a tér-idő kontinuumból. Ez biztosan halálos minden életformára. (Sheldon)
* Érdekes, hogy a hajók alaprajzaitól (MSD) kezdve a csillagászati térképekig minden két dimenziós, holott pont itt, a világűr vonatkozásában lenne fontossága a háromdimenziós térnek, a hajók ábráiról pedig így egy csomó minden hiányzik is. Itt nyilván megint a kor technikai lehetőségei szabtak határokat. – Vander vita 2012. június 2., 07:08 (CEST)
* Se űrhajón, se űrkompon nem használnak biztonsági övet, vagy más, azt helyettesítő eszközt, pl. erőteret, ami akár magától bekapcsolna krízishelyzetben. Így a legénység tagjai egy "átlagos" támadás során is ide-oda vetődnek magatehetetlenül a hajón, főleg a hídon, ahol így sérüléseket szerezhetnek. Erre nyilván a harcok hevességének érzékeltetése miatt van szükség, de a valóságban ilyen műszaki háttérrel már rég megoldották volna a legénység tagjainak effajta megóvását.
**** Ez valóban jogos, már nekem is eszembe jutott. dúl a nagy űrcsata a Borggal vagy a Son'ával a legénység meg közben űr- és védőruha nélkül sétálgat, még a biztonságiak is ... legalább a hajtóműszemélyzet lehetne bányászsisakban, a lezuhanó panelek ellen, meg szigetelőruhában az elektromos zárlatok miatt ... aki ennyire hülye, az pusztuljon. G.
**** Minden csillaghajón van tehetetlenségi csillapító ennek kiküszöbölésére, ám a film készítői valószínűleg a drámaibb hatás kedvéért nem vesznek róla tudomást (Sheldon)
* A gravitáció minden más faj hajóján, minden bolygón, ahova emberek is érkeznek, a földiével egyenlő. Bár az Enterprise sorozat Kir'Shara epizódjában megemlítik, hogy a Vulkán gravitációja nagyobb, mint a Földé, de ez a gyakorlatban semmilyen hátránnyal nem jár az emberi szereplők számára.
** Mondjuk elég kevés epizód játszódik a Vulcanon, és pl. az Amok Time-ban Kirknek nehézséget okoz a harcban a gravitáció, éghajlat és a levegő ritkasága. Spock erősebb izomzatát is a bolygója gravitációjával magyarázzák. Alensha
* A gravitációhoz hasonlóan legtöbbször a légkör és a hőmérséklet is megfelel a földi viszonyoknak, és ez a közeg láthatóan a többi faj számára is elfogadható. Bár van egy-két lény, akik például valamilyen inhalátorszerű eszközzel szűrik meg a levegőt számukra belélegezhetővé, számuk csupán jelzésértékű. (Magyarázat: a bolygókat különböző osztályokba sorolják be, és csak az emberi élet számára alkalmas M-osztályú bolygókat látogatják. A bolygók listája osztálybesorolással, az angol nyelvű Wikipédián megtalálható.) Itt nyilván megint a spórolás szólt közbe, hisz egy teljesen más ökoszisztémájú bolygóhoz szkafanderek, eszközök meg idegen látványvilág kell, ezek pedig jócskán megdrágították volna a költségeket. Volt már ebből bonyodalom, pl. a Star Trek V. kapcsán. – Vander vita 2012. június 2., 06:53 (CEST)
* A Csillagflotta hajóiban a turboliftek sokszor igencsak meghazudtolják a nevüket. A liftek ugyanis nemegyszer akár percekig is haladhatnak néhány emelet között (közben természetesen az adott epizód cselekményét tovább vezető párbeszéd folyik a liftben tartózkodó szereplők között. A lift így szintén gyakori dramaturgiai eszköz.)
** Lehet, hogy gyors az a lift, csak igen nagy a hajó :D Alensha
** A turboliftek vízszintesen is haladnak a hajótestben! (Sheldon) Ez tény, de ez mit sem változtat a dolgon. – Vander vita 2012. június 2., 06:53 (CEST) Szerintem úgy értette, hogy ha függőlegesen nincs is akkora a hajó, hogy ennyi ideig turbózzon benne a lift, vízszintesen azért elég terjedelmes. Alensha 2015. január 9., 18:42 (CET)
* Az eredeti sorozatban többször hangoztatják, hogy a "Galaxis másik végéből jöttünk..." vagy "A galaxis ezen részén...". Az akkori sorozatban még szó sem esett a kvadránsokról, mintha a Föderáció a galaxis minden szegletébe el tudna jutni, ám a későbbi sorozatokból kettő is (DS9 és VOY) kifejezetten a galaxis még felderítetlen két kvadránsával foglalkozik. Továbbá a későbbi sorozatok részeiben szinte sosem fordul elő olyan cselekmény, mely a galaxisunk elhagyására irányulna (akár kutatási céllal vagy valamilyen kényszerítő helyzetben), pedig az eredeti sorozatban nemegyszer ki is lépnek a galaxisunkból.
** ráadásul Spock azt mondja az All Our Yesterdaysben, hogy több millió fényévről jött, amikor az egész galaxis kb. százezer fényévnyi átmérőjű.:D Alensha
* A Star Trek II: Khan haragja című mozifilmben Chekov felismeri Khan hajóját a Ceti Alpha V-n, majd Khan felismeri Chekov-ot, pedig abban a TOS részben amelyben Khan feltűnik, Chekov nem szerepel (jóval később jelenik meg a sorozatban). Tehát nem találkozhattak.
** ezt már kb. húszezerszer leírtam ST-weboldalakon, de nem tudom, miért ne találkozhatott volna Chekov Khannal. Az, hogy nem a hídon szolgált, nem jelenti, hogy egyáltalán nem is volt a hajón. Több mint 400 fős a legénység, nem csak az a 6-7 ember van az Enterprise-on, akit a hídon látni. Khan érkezése meg volt akkora esemény a hajón, hogy az egész legénység tudott róla. Alensha
*** Jó azt aláírom, hogy találkozhatott vele, de azt kétlem, hogy Khannak is akkora esemény lett volna Chekovval találkozni, hogy évek múlva is emlékszik rá.
****(magyarázat: emlékezhet mert Khan genetikailag fel lett javítva. Hivatkoznék a szintén genetikailag feljavított Dr. Julian Bashir fotografikus memóriájára. Lásd: Deep Space Nine 171. "When It Rains..." című epizódja, amikor emlékszik arra is, hogy Odo orvosi jelentése nem az új amit kért, hanem ugyanaz, mint amit 7 évvel korábban látott.)
* A Csillagflotta hajóinak transzportereiben a lesugározni szándékozók az eszköz köralakúságának megfelelően állnak be a gépezetbe, ám amikor a transzportálás befejeződik, a megérkezési ponton sosem kör, hanem egymás mellé egy vonalban vagy cikk-cakk alakban érkeznek meg. (Magyarázat: praktikussági okból köralakú a transzporter platform, de az érkezési pont személyenként van megadva, nincsenek egymáshoz kötve, és bárhol lehet transzporter távolságon belül.)
* Az eredeti sorozatban általános jelenség volt az, hogy ha a főszereplők egy idegen bolygóra érkeztek meg és a felderítő csapattal egy vagy akár több, a legénységhez tartozó (általában vendégszereplő) is a csapattal tartott, az szinte minden bizonnyal meghalt valamilyen ellenséges lény vagy jelenség beavatkozása során (Gomez zászlós szindróma). Továbbá gyakorlatilag minden egyes epizódban Kirk legénységéből egy valaki vagy akár többen is életüket vesztették. Így tehát Kirk kapitány öt éves küldetése során a legénységéből megközelítőleg akár 100-an is meghaltak. A későbbi sorozatokban erre már a készítők odafigyeltek és a "halálozási ráta" már sokkal kisebb volt a Csillagflotta küldetései során (eltekintve a Wolf 359-es incidenstől és a Dominium-elleni és egyéb más katonai konfliktusoktól)
* 56-an haltak meg a TOS küldetései alatt, de mivel nem tudjuk, más hajók milyen átlagot hoztak, még az is lehet, hogy Kirk és legénysége kimondottan jól teljesített. (Pont nemrég olvastam egyébként, hogy a hajón lévő létszámukhoz képest több sárga inges halt meg, mint vörös...) Mindenesetre nagyon tetszik az, hogy a TNG-ben már javították azt a TOS-ban elég vicces dolgot, hogy a legnagyobb veszélybe mindig a kapitány, az első tiszt, a hajóorvos és gyakran a főgépész megy, miközben gyakorlatilag bárki más könnyebben nélkülözhető a hajón. Alensha 2015. január 9., 18:42 (CET)
thread_title:  Tényszerű hibák a Star Trek univerzumban